Loafer movie ready for release
రిలీజ్‌కి రెడీ అయిన 'లోఫర్'
వరుణ్ తేజ్, దిషా పటాని జంటగా పూరి జగన్నాథ్ డైరెక్ట్ చేస్తున్న లోఫర్ మూవీ రిలీజ్‌కి రెడీ అయ్యింది.
| Updated:
Dec 9, 2015, 07:50PM IST
సుప్రీమ్‌ హీరో వరుణ్‌తేజ్‌ హీరోగా.. డాషింగ్‌ డైరెక్టర్‌ పూరి జగన్నాథ్‌ దర్శకత్వంలో సి.కె. ఎంటర్‌టైన్‌మెంట్స్‌ ప్రై. లిమిటెడ్‌ సి.కళ్యాణ్‌ సమర్పణలో శ్రీశుభశ్వేత ఫిలింస్‌ పతాకంపై సి.వి.రావు, శ్వేతలానా , వరుణ్‌, తేజ నిర్మిస్తున్న భారీ చిత్రం 'లోఫర్‌'. ఈ చిత్రం సెన్సార్‌ కార్యక్రమాలు పూర్తి చేసుకొని డిసెంబర్‌ 17న విడుదలకు సిద్ధమైంది. ఈ సందర్భంగా సి.కె.ఎంటర్‌టైన్‌మెంట్స్‌ అధినేత సి.కళ్యాణ్‌ మాట్లాడుతూ ''మా లోఫర్‌ చిత్రం సెన్సార్‌ పూర్తి చేసుకొని యు/ఎ సర్టిఫికెట్‌ పొందింది. మంచి కథ, కథనాలతో, చక్కని సెంటిమెంట్‌తో ఈ చిత్రాన్ని చాలా బాగా తీశారని సెన్సార్‌ సభ్యులు ప్రశంసించారు. ఇటీవల విడుదలైన ఆడియోకి చాలా మంచి రెస్పాన్స్‌ వస్తోంది. సునీల్‌ కశ్యప్‌ చేసిన అద్భుతమైన ఆడియో అందర్నీ ఆకట్టుకుంటోంది. సినిమా కూడా ప్రతి ఒక్కరినీ ఎంటర్‌టైన్‌ చేసేలా వుంటుంది. డిసెంబర్‌ 17న మా 'లోఫర్‌' మూవీని ప్రపంచ వ్యాప్తంగా విడుదల చేస్తున్నాం'' అని అన్నారు.